**Molėtų rajono savivaldybės taryba**

**SPRENDIMAS**

**Dėl TURTO perdavimo pagal panaudos sutartį bendrijai „EDENO VAIVORYKŠTĖ“**

2022 m. lapkričio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės administracijos direktoriaus 2022 m. lapkričio 15 d. įsakymą Nr. B6-1304 „Dėl Molėtų rajono savivaldybės turto pripažinimo nereikalingu“, bendrijos „Edeno vaivorykštė“ 2022 m. spalio 18 d. prašymą,

Molėtų rajono savivaldybės taryba n u s p r e n d ž i a:

Perduoti bendrijai „Edeno vaivorykštė“ (kodas 167624538) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 26,34 kv. m ploto patalpas (iš jų: 18,49 kv. m patalpa, plane pažymėta 2-5, ir 7,85 kv. m bendro naudojimo patalpų, plane pažymėta: 1-1, 1-2, 1-6, 1-16, 2-1) administraciniame pastate (inventorinis Nr. 181001; registro Nr. 44/137352; unikalus Nr. 6297-7000-3018; plane pažymėta 1B2p; bendras plotas 352,18 kv. m), esančiame Molėtų r. sav., Molėtų m., S. Dariaus ir S. Girėno g. 4, vykdyti bendrijos įstatuose numatytą veiklą. Patalpų įsigijimo vertė 3423,15 Eur, likutinė vertė 2022 m. lapkričio 1 d. 1116,29 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras